KOMISSION ASETUS (ETY) N:o 1870/86, annettu 17 päivänä kesäkuuta 1986, naudanlihatuotteiden tuontiin kolmansista maista Espanjaan sovellettavista kiintiöistä



Virallinen lehti nro L 162 , 18/06/1986 s. 0016 - 0017

Suomenk. erityispainos Alue 3 Nide 21 s. 0095

Ruotsink. erityispainos Alue 3 Nide 21 s. 0095



KOMISSION ASETUS (ETY) N:o 1870/86, annettu 17 päivänä kesäkuuta 1986, naudanlihatuotteiden tuontiin kolmansista maista Espanjaan sovellettavista kiintiöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon kolmansista maista lähtöisin olevien tiettyjen maataloustuotteiden Espanjaan tuonnin määrällisiä rajoituksia koskevista yksityiskohtaisista säännöistä annetun neuvoston asetuksen (ETY) N:o 491/86 () ja erityisesti sen 3 artiklan 1 kohdan, sekä katsoo, että Espanjan ja Portugalin liittymisasiakirjan 77 artiklassa määrätään, että Espanja voi pitää voimassa 31 päivään joulukuuta 1995 määrälliset rajoitukset kolmansista maista tapahtuvassa tuonnissa; kyseiset rajoitukset koskevat naudanliha-alan täydentävään kaupan järjestelmään kuuluvia tuotteita; olisi vahvistettava määrälliset alkukiintiöt kullekin tuotteelle tai tuoteryhmälle neuvoston asetuksen (ETY) N:o 491/86 1 artiklan 2 kohdan säännösten mukaisesti, kiintiön asianmukaisen hoitamisen varmistamiseksi olisi tuontilupahakemukseen liitettävä maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetun komission asetuksen (ETY) N:o 2220/85 () mukaisesti sovellettavan vakuuden antaminen, olisi säädettävä, että Espanja ilmoittaa komissiolle tiedot kiintiön soveltamisesta, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kolmansista maista Espanjaan suuntautuvaan tuontiin sovellettavat asetuksen (ETY) N:o 491/86 liitteessä III tarkoitettujen naudanlihatuotteiden alkukiintiöt vahvistetaan seuraavasti: >TAULUKON PAIKKA> ()2. Ajanjaksolla 1 päivästä maaliskuuta 31 päivään joulukuuta 1986 edellä tarkoitettuja kiintiöitä lasketaan kuudesosalla. 3. Tämän asetuksen soveltamiseksi 100 kilogrammaa luullista lihaa vastaa 77 kilogrammaa luutonta lihaa. 2 artikla 1. Espanjan viranomaisten on myönnettävä tuontiluvat varmistaen käytettävissä olevan määrän oikeudenmukaisen jakaantumisen hakijoiden kesken. ()2. Tuontilupahakemuksiin liitetään vakuuden antaminen. Kyseiseen vakuuteen sovelletaan asetuksen (ETY) N:o 2220/85 säännöksiä. Mainitun asetuksen 20 artiklan mukaisesti ensisijainen vaatimus on tuontien toteutuminen. 3 artikla 1. Espanjan viranomaisten on ilmoitettava komissiolle tiedoksi toimenpiteet, jotka ne ovat toteuttaneet 2 artiklan soveltamiseksi. 2. Niiden on annettava viimeistään kunkin kuukauden 15 päivänä seuraavat tiedot kunkin tuotteen osalta, jolle on edellisenä kuukautena myönnetty tuontilupa: P määrät, joille tuontiluvat on myönnetty, P tosiasiallisesti tuodut määrät. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä maaliskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä kesäkuuta 1986. Komission puolesta Frans ANDRIESSEN Varapuheenjohtaja () EYVL N:o L 54, 1.3.1986, s. 25 () EYVL N:o L 205, 3.8.1985, s. 5